संसारभर अस्ताचलमा पुगिसकेको कम्युनिष्ट (सरकार) ले लालझ्ण्डा फहराउँदै कस्तो समृद्धिको छलाङ हान्ने हो, यो बाँकी विश्वका निम्ति पनि कौतूहलको विषय बन्नेछ । किनभने, जनतासामु अनेकौं वाचा र मीठो सपना देखाउनेहरूले बाटो विराएका अनगिन्ती दृष्टान्त पाइन्छन् । अझ्, सर्वहाराको नाममा राजनीति गर्नेहरूलाई सत्ता कब्जा गर्दै नव सामन्तमा परिणत भएको उदाहरण खोज्न अन्त आँखा दौडाइरहनु पर्दैन । आफ्नै वरपर हेरे पुग्छ । तर, नेपालका वर्तमान कम्युनिष्ट गठबन्धनका अधिपति केपी ओलीलाई यस्तो गर्ने छूट छैन । यसका दुई मुख्य कारण छन् । पहिलो, कम्युनिष्ट नै सही उनको सत्तारोहण बुलेटबाट नभएर ब्यालेटबाट भएको छ । दोस्रो, जस्तो स्वास्थ्यवस्थामा ओली छन्, भोगविलास उनका लागि प्रत्युत्पादक हुनेछ । निःसन्तान ओलीलाई धनले होइन सुकर्मले चिरस्मरणीय बनाउने हो ।
